PIIBEL ARMSAKS
Sel korral jätkame käsuga "Sa ei tohi abielu rikkuda".
Tänaseks teemaks on "Kas süütus on hea või halb?"
Soomes 50 aastat tagasi elanud inimesed ei mõistaks seda küsimust.
Kuid nüüd saame me hõlpsalt näha telerist või lugeda
TV-sarjade tutvustusi filmidest, milles näiteks 14-aastane soovib
süütusest lahti saada ning läheb selleks rock-kontserdile.
Soomes on eriti aktuaalne küsimus, kas süütus on kasuks või kahjuks.
Pean tunnistama, et olen saanud oma teadmised sellest,
nii riigi suurimast päevalehest kui õhtulehtede pealkirjadest.
Kuigi ma ei osta neid lehti ega loe, näen ma hulgaliselt reklaampealkirjasid.
Ma ei muretse liialt meeste ja naiste seksuaalelu pärast,
kuid olen nendest ajalehtedest palju õppinud.
Räägin ühe loo, mille leidsin ajalehest. Mõnda aega tagasi oli eetris
saade "Neitsi ja abielu". Ajalehe arvustus selle kohta oli
väga kriitiline, öeldes, et: "Ükski pole nii rumal, et ostaks
autot ilma proovisõitu tegemata.
Siiski soovivad mõned meist süütuna abielluda teise süütuga.
Iga kuues Ameerika tüdruk annab voorusetõotuse ehk tõotuse
mitte seksida enne abiellumist. Kuid selle taga on vaid religioossus.
Miks peaks inimestel olema nii problemaatiline suhe nii
tavalise asjaga nagu seda on seks?"
Nii kirjutab üks meesterahvas.
See lugu pahandas mind sügavalt. Kuidas saab inimest võrrelda autoga?
Kuidas saab seksuaalelu võrrelda auto proovisõiduga?
Kui sa ei sobi mulle, siis läheme lahku, kuid ma teen sinuga proovisõidu,
et teada saada, kas kõlbad mulle.
Kuidas tunneb end inimene, kes teab, et on vaid "proovisõidul"?
Kas see on parim võimalik koht, armastuse väljendamiseks?
Inimesega tutvumine, teisele aja eraldamine ja andestamine?
Jumal lõi abielu, et selles oleks aega 10-40 aastat
harjutada seksi.
Seda aega on piisavalt ühe partneriga abielus olles.
Aga inimesed soovivad "proovisõitu".
Ma mõtlesin sellest arvustajast, et kord tuleb ka temal päev,
mil teda proovisõidul "diskvalifitseeritakse",
mis on kindlasti laastav.
Nägin Jaapanis saadet, milles 80-aastane vana mees hoolitses
sama vana dementse abikaasa eest.
Mees hoidis naist armastuses ja soovis, et ta naine elaks veel ühe aastagi.
Mul tuli pisar silma ja mõtlesin, et ehedat armastust on veel olemas.
Noor sõber, kes vaatad saadet, kas sa soovid sellist armastust,
kus sind ei hüljata 80-aastaselt, isegi kui oled dementne?
Ja siin on vastus sellele, kas minna süütuna abiellu või ei.
Kogu kristlik kirik on õpetanud 2000 aastat toetudes Piiblile,
et nii mees kui naine peaks abielluma seksuaalselt puutumatuna.
Piiblis on samad käsud mehele ja naisele.
Piiblis pole naisi diskrimineerivaid käske, vaid need on samad mõlemale poolele.
Pärast seksrevolutsiooni 60-ndatel juurdus mõte, et inimene saab
ise otsustada oma seksuaalelu üle ja et tal saab olla isegi mitu suhet.
Piiblis räägitakse palju süütusest. Vanas Testamendis
antakse juhised abiellumiseks ja seal on selge käsk selle kohta, et
abielluda tuleb süütuna. Oli olemas süütuse märk ehk
vereplekiga lina, mille mõrsja vanemad säilitasid pulmaöö järel,
et oleks hiljem vajaduse korral näidata tõendust,
et nende tütar oli neitsi nii nagu arvati.
Uues Testamendis on selgesti näha sama mõte Maarja ja Joosepi puhul.
Kuigi nad olid kihlatud, ei elanud nad koos vaid ootasid abielu.
Ülemlaulus räägitakse palju mehe ja naise suhetest ja selles
võrreldakse naist paradiisiaiaga, kuhu mees tuleb ja nopib vilju.
Loen teile ühe salmi. (Ül 5:1)
"Ma tulen oma rohuaeda, mu õeke, mu pruut! Ma nopin oma mürri ja
palsamit, ma söön oma kärgi ja mett, ma joon oma veini ja piima."
See on see pulmaöö, mil kogetakse armastuse täitumist.
Siis räägitakse mõrsja vastusest:
"Mis ma sinule, kallim, olen talletanud." (Ül 7:14)
Iga korralik mees hindab kõrgelt seda, kui tema mõrsja võib
pulmaööl öelda, et temale on ta kõik need viljad hoidnud.
Süütus on kink, mida saab anda ühele inimesele ühel korral.
See on hinnaline kink, mida ei saa müüa odavalt või raisata
inimese peale, kes on joobes ja vastutustundetu ning kes hiljem sellest
vaid kiitleb, et see on tema vallutus.
Miks tänapäeva noored ei usu enam tõelisse armastusse?
Miks ei soovita oodata pulmaööni? Ma arvan, et suurim viga on see,
et nad võtavad eeskujuks paljud ebaõnnestunud abielud,
näiteks oma vanemate abielu. Tahan sind julgustada Piibli sõnadega:
"Ole kannatlik, oota!"
Ootamine on väga tähtis inimese kasvu jaoks.
Milline Casanova võib tulla noormehest, kes ei taha oodata,
vaid kes tahab kõike enesele kohe?
Või naisest?
Tõsi, naise seksuaalsus on erinev mehe omast, tema võib oodata.
Temale on ootamine kergem nagu tiigrit ei lasta välja oma puurist.
Mees, kes vabastab naise tiigri puurist, on vastavalt Piiblile
selle tagajärgede eest vastutav.
Kas teie arvates on eneseväärikuse säilitamine kergem?
Vabal seksisuhtel on palju tegemist eneseväärikusega.
Inimene hindab ennast sama palju, kui tema partner teda.
Kui partner teeb proovisõite ja ülejäänusse suhtub halvustavalt,
siis sellega saab hävitada selle naise või mehe eneseväärikuse.
Seetõttu tasub oodata seda õiget. Võib juhtuda, et see õige tuleb
alles 30-aastaselt. Miks elada enne rumalalt vallalise elu ja
jagada laiali neid kinke, mida oli vaja hoida selle ühe jaoks?
Võib juhtuda, et see aed, mis oli mõeldud ühe mehe õnnelikuks
tegemisele, on avatud kõigile ja sellest rüüstatakse viljad ning
asemele ei istutata midagi, kuni järele jääb vaid prügimägi.
Olen kindel, et mõni naine tunneb oma südames
nagu teda oleks koheldud halvasti kui prügimäge.
Mõni fakt vabaabielust.
Soomes on praegu 250 000 vabaabielu, 1960-ndatel oli aga 10 korda vähem.
Miks on vabaabielu veetluseks?
Seda nimetatakse tagaukse mõtteviisiks. Üks pool suhtes on valmis võimaluseks,
et äkki tuleb veel keegi parem.
Seepärast ei loo vabaabielu tõelist turvatunnet inimsuhetesse.
Pead olema kogu aeg valvel, et äkki teine pool lahkub,
kui mina pole piisavalt hea.
Üks noor sõber õhkas mulle, et tema praegune mees ei too temale
kunagi lilli ega tee muud sellist, kuna sai tema liiga lihtsalt.
Polnud vaja vaeva näha.
Kurameerimisajal õpib mees õigeid suhtlemisviise ja romantikat.
Kui nad saavad kõik kohe kätte, siis saavad neist vastutustundetud mehed,
kes ei vastuta ühegi naise ega lapse eest peres.
Piibel räägib ühest naisest, kellega oli just nii juhtunud.
Temast oli saanud prügimägi.
Temast räägitakse Luuka 7 peatükis. Ta oli selle linna lõbutüdruk.
Jeesus tuleb sinna linna ja kuidas Ta suhtub sellesse lõbutüdrukusse?
Ta annab naisele tagasi eneseväärikuse, usu ja armastuse
ühe silmapilgu jooksul.
Selleks, milleks oleks vaja olnud aastaid teraapiat, tegi Jeesus hetkega.
Mil moel? Kui naine tuleb Tema juurde ning
hakkab ta Tema jalgu suudlema ning pisarate ja juustega pesema,
siis Jeesus ei hüpanud püsti vastikusest, vaid
Ta võttis vastu selle naise kahetsuse, hoolitsuse ja armastuse.
Jeesus mõistis, et see naine soovib oma patte andeks saada.
Mis siis juhtus? Jeesus võis öelda naisele:
"Sinu patud on sulle andeks antud!"
Veel ütles Ta, (Lk 7:47)
"temale palju patte andeks antud, sest ta on palju armastanud."
Selle naise südameaaeda, kes ei uskunud armastusse, kasvas
äkitselt armastuse imeline võrse, kuna ta oli saanud palju andeks.
Sama võib juhtuda ka sinule, sõber ja juba täna.
Lisainfo: www.ilosanomapiiri.fi
Tõlge: Merle Sibola